
REFERAT DE APROBARE 
La Proiectul de Hotărâre privind stabilirea situațiilor deosebite pentru care se acordă ajutoare de urgență familiilor și persoanelor din Comuna Liebling, jud. Timiș

Conform prevederilor art.28 , alin(2) din Legea nr.416/2001 privind venitul minim garantat, cu modificările și completările ulterioare, primarii pot acorda ajutoare de urgență familiilor și persoanelor care se află în situații de necesitate, precum și pentru alte situații deosebite, stabilite prin hotărâre a consiliului local. 
              De asemenea proiectul de hotărâre are în vedere.: 
              Prevederile art.41 ale  art.48 din Hotărârea Guvernului nr.50/2011 pentru aprobarea Normelor metodologice de aplicare a prevederilor Legii nr.416/2001 privind venitul minim garantat, cu modificările și completările ulterioare; 
               Ajutorul de urgență reprezintă o formă de suplimentare sau de substituire a veniturilor individuale/familiale, în vederea asigurării unui nivel de trai minimal, precum și o formă de sprijin în scopul promovării incluziunii sociale și a creșterii  calității vieții anumitor categorii de personae ale căror drepturi sociale sunt prevăzute expres de legislația în vigoare. 
               Beneficiile de asistență socială finanțate din bugtul de stat și, după caz, cele ce se acordă din bugetul local se acordă sub rezerva achitării de către beneficiar a obligațiilor față de bugetul local.
In scopul unei folosiri corecte și eficiente a fondurilor provenite  din bugetul local, consider oportună stabilirea unor reglementări și criterii locale de acordare a ajutoarelor de urgență, care să completeze legislația în domeniu și propun spre analiză și aprobare prezentul proiect de hotărâre .

                                                                                 
                                                           PRIMAR
Ioan-Gheorghe MUNTEANU

